**Zmluva o poskytovaní služby**

uzavretá v zmysle ust. § 269 a nasl. zákona č. 513/1991 Zb. - Obchodný zákonník

v znení neskorších predpisov

**Čl. I**

**Zmluvné strany**

1. Objednávateľ **: Mesto Trnava**

Sídlo : Hlavná č. 1, 917 71 Trnava

Zastúpený : JUDr. Peter Bročka, LL.M - primátor

Bankové spojenie : VÚB Trnava

číslo účtu : SK59 0200 0000 0000 2692 5212

IČO : 00 313 114

DIČ : 2021175728

Kontaktná osoba vo veciach technických : Ing. Zuzana Bodisová, Ing. Dominika Slezáková

(ďalej len“objednávateľ“)

1. Poskytovateľ :

Sídlo :

Zastúpený :

Bankové spojenie :

číslo účtu :

IČO : 041 82 219

DIČ: CZ 04182219

Kontaktná osoba vo veciach technických :

(ďalej len“poskytovateľ“ a spolu s „objednávateľomL ďalej len „ zmluvné strany“)

**Čl. II**

**Podklady pre uzatvorenie zmluvy**

Zmluva o poskytovaní služby je uzatvorená v nadväznosti na ust. zákona č. 343/2015 Z. z.

o verejnom obstarávaní a o zmene a doplnení niektorých zákonov v znení neskorších predpisov, ako výsledok zadávania zákazky podľa §117 formou verejnej súťaže s názvom predmetu: **„Oprava zariadenia na zhodnocovanie odpadov**". Poskytovateľ sa stal víťazným uchádzačom vo vyhlásenej predmetnej verejnej súťaži.

**Čl. III**

**Predmet zmluvy**

1. Predmetom tejto zmluvy je poskytnutie služieb poskytovateľom, a to opravu zariadenia na zhodnocovanie odpadov umiestneného v areáli skládky tuhého komunálneho odpadu na Zavarskej ceste v Trnave.

Služba je tvorená opravou technologického zariadenia na zhodnocovanie odpadov podľa predbežnej diagnostiky skutkového stavu zariadenia, ktorá bolo zhotoviteľovi poskytnutá zo strany objednávateľa. Jedná sa o nasledovné nedostatky (chyby) zariadenia:

* výroba zakrytovania triediacich dopravníkov podľa bezpečnosti + montáže
* navarenie opotrebovaných časti tvrdonávarom (drtiče)
* výmena pancierov a poškodených častí strojov (materiál, demontáž montáž)
* výmena hydročidiel a hadíc
* montáž elektro-súčastí bezpečnosti a tvorba programu podľa ponuky
* vypracovanie revíznej správy

1. Objednávateľ sa zaväzuje za vykonané služby zaplatiť poskytovateľovi cenu podľa čl. IV tejto

zmluvy. Cena vychádza z cenovej ponuky, ktorú predložil poskytovateľ vo verejnej súťaži a ktorá tvorí prílohu tejto zmluvy.

Poskytovateľ ukončí poskytovanie služby formou písomného protokolu o vykonaní opravy predmetu zmluvy, ktorý bude podpísaný zástupcami oboch zmluvných strán.

Objednávateľ môže odmietnuť prevzatie predmetu zmluvy alebo jeho časti v prípade, ak zistí,

že poskytnutá služba nebola vykonaná riadne.

**Čl. IV**

**Cena a platobné podmienky**

1. Cena predmetu tejto zmluvy je stanovená dohodou zmluvných strán v súlade s ustanoveniami zákona č. 18/1996 Z. z. v znení neskorších predpisov a vyhláškou č. 87/1996 Z. z. v znení neskorších predpisov, a je v celkovej výške ................ EUR.
2. Objednávateľ uhradí cenu za poskytnuté služby na základe faktúry vystavenej poskytovateľom po poskytnutí služby. Splatnosť faktúr je 15 dní odo dňa ich doručenia objednávateľovi.
3. Faktúra musí obsahovať náležitosti daňového dokladu v súlade so zákonom č. 222/2004 Z. z.

dani z pridanej hodnoty v znení neskorších predpisov. Objednávateľ si vyhradzuje právo

vrátiť faktúru, ktorá nebude obsahovať všetky potrebné náležitosti. Po obdržaní opravenej

faktúry začína plynúť nová lehota splatnosti faktúry.

**Čl. V**

**Termín, miesto plnenia predmetu zmluvy**

1. Poskytovateľ sa zaväzuje poskytnúť službu uvedenú v čl. III tejto zmluvy v lehote do 30 dní odo dňa nadobudnutia účinnosti tejto zmluvy. Termín plnenia zmluvy je možné upraviť formou písomného dodatku k tejto zmluve, len z dôvodov ktoré objednávateľ ani poskytovateľ služby nevedeli pri podpise tejto zmluvy predvídať.
2. Miestom plnenia predmetu zmluvy je v areáli skládky tuhého komunálneho odpadu na Zavarskej ceste v Trnave.

**Čl. VI**

**Skončenie zmluvy**

1. Túto zmluvu je možné ukončiť:

* vzájomnou dohodou zmluvných strán;
* písomnou výpoveďou ktorejkoľvek zo zmluvných strán, pričom výpovedná lehota je dvojmesačná a začína plynúť od prvého dňa mesiaca nasledujúceho po mesiaci, v ktorom bola výpoveď doručená;
* odstúpením od zmluvy, pričom ktorákoľvek zo zmluvných strán je oprávnená odstúpiť od tejto zmluvy pri podstatnom porušení povinnosti vyplývajúcej z tejto zmluvy a požadovať náhradu škody, ktorá jej vinou vznikla. Zmluvné strany sa dohodli, že za podstatné porušenie zmluvnej povinnosti budú považovať porušenie akejkoľvek povinnosti vyplývajúcej z tejto zmluvy. Odstúpenie od tejto zmluvy odstupujúca strana písomne oznámi druhej strane bez zbytočného odkladu po tom, ako sa o podstatnom porušení zmluvy dozvedela. Oznámenie o odstúpení musí byť doručené druhej zmluvnej strane, inak je neplatné. Odstúpenie je účinné dňom doručenia oznámenia o odstúpení od zmluvy. Odstúpením od zmluvy sa táto v celom rozsahu ruší.

1. Ukončenie tejto zmluvy ktoroukoľvek zo zmluvných strán nemá vplyv na finančné

vysporiadanie za už poskytnuté plnenie zo strany poskytovateľa.

**Čl. VII**

**Sankcie**

1. V prípade omeškania poskytovateľa so splnením predmetu tejto zmluvy v dojednaných

termínoch na základe objednávok objednávateľa je objednávateľ oprávnený od poskytovateľa požadovať zmluvnú pokutu vo výške 0,5 % z ceny predmetu jednotlivej objednávky objednávateľa na základe tejto zmluvy. Tým nie je dotknuté právo objednávateľa na náhradu škody podľa ust. § 371 ods. 2 Obchodného zákonníka.

1. V prípade omeškania objednávateľa s úhradou faktúry má poskytovateľ právo uplatniť

u objednávateľa úrok z omeškania vo výške 0,05 % z dlžnej čiastky za každý deň omeškania. Objednávateľ nezodpovedá za omeškanie úhrady faktúry, ktorá je spôsobená nepripísaním finančných prostriedkov na účet poskytovateľa zo strany jeho finančného ústavu.

1. Poskytovateľ sa zaväzuje, že v prípade omeškania s odstránením vád predmetu zmluvy

v dohodnutom termíne uhradí objednávateľovi zmluvnú pokutu vo výške 0,05 % z ceny

predmetu jednotlivej objednávky objednávateľa na základe tejto zmluvy za každý deň

omeškania.

**Čl. VIII.**

**Záverečné ustanovenia**

1. Zmluvné strany sa dohodli, že akékoľvek písomnosti vyplývajúce z právneho vzťahu

založeného touto zmluvou (napríklad faktúry, uplatnenie náhrady škody, uplatnenie úroku z omeškania, výpoveď zmluvy, odstúpenie od tejto zmluvy) sa budú považovať za doručené aj v prípade, ak sa doporučená zásielka adresovaná na adresu sídla poskytovateľa vráti objednávateľovi ako neprevzatá (napríklad z dôvodu odopretia prevzatia písomnosti alebo neprevzatia písomnosti v odbernej lehote, prípadne z dôvodu neznámeho adresáta); v uvedenom prípade sa písomnosť považuje za doručenú dňom, keď bola objednávateľovi listová zásielka vrátená, i keď sa adresát (poskytovateľ) o tom nedozvedel.

1. Ak sa stane niektoré ustanovenie tejto zmluvy celkom alebo sčasti neplatným alebo

nevymáhateľným, nemá táto skutočnosť vplyv na platnosť a vymáhateľnosť zostávajúcej časti tejto zmluvy. V takomto prípade sa zmluvné strany zaväzujú nahradiť neplatné alebo nevymáhateľné ustanovenia tejto Zmluvy novými ustanoveniami, platnými a vymáhateľnými, ktoré budú mať čo najbližší právny význam a účinok ako ustanovenie, ktoré má byť nahradené.

1. Zmluvné strany sa zaväzujú, že prípadné spory, ktoré by vznikli na základe tejto zmluvy sa budú snažiť riešiť hľadaním možnosti dohody akceptovateľnej oboma zmluvnými stranami.

Zmeny, resp. doplnenia tejto zmluvy môžu byť vykonané len formou písomných dodatkov k tejto zmluve, po ich odsúhlasení oboma zmluvnými stranami. Takéto dodatky tvoria nedeliteľnú súčasť zmluvy.

Zmena zmluvy je v zmysle § 18 zákona č. 343/2015 Z. z. o verejnom obstarávaní možná v prípade, ak táto potreby zmeny vyplynula z okolností, ktoré objednávateľ (v čase verejnej súťaže verejný obstarávateľ) nemohol pri vynaložení náležitej starostlivosti predvídať a zmenou sa charakter nemení.

Zmluvné strany zhodne prehlasujú, že si túto zmluvu, napísanú podľa ich slobodnej a vážnej vôle prečítali, s jej obsahom súhlasia a na dôkaz toho pripojujú svoje podpisy.

Zmluva bola vyhotovená v šiestich vyhotoveniach, po tri pre každú zmluvnú stranu.

Zmluva nadobúda platnosť dňom jej podpísania oboma zmluvnými stranami a účinnosť odo

dňa nasledujúceho po dni jej zverejnenia na webovom sídle objednávateľa.

V Trnave,

-------------------------------------------- --------------------------------------------

JUDr. Peter Bročka, LL.M. v.r.

primátor

za objednávateľa